બાફેલા બટાકાને છોલીને માવો કરવો. બાફેલા સૂરણને છીણવું. રાજગરાનો લોટ, બટાકાનો માવો, સીંગનો ભૂકો બરાબર મિક્ષ કરવા. પ્રમાણસર મીઠું, આદું-મરચાં, ખાંડ, કોથમીર, જીરું તથા તેલનું મોણ નાંખીને બરાબર મિક્ષ કરી લેવું. ત્યાર બાદ તેમાં ખાટું દહીં તથા જરૂરી પાણી ઉમેરી ‘કઠણ’ ખીરું બનાવવું. સૂરણનું છીણ ભાંગે નહીં તે રીતે ઉમેરવું. ઢાંકીને 2 કલાક રાખી મૂકવું. ત્યારબાદ તવી ઉપર તેલ લગાવવું. લોટમાંથી લૂવો લઇને તવી ઉપર મૂકવો. દબાવીને નાના થેપલા જેવું બનાવવું. તાવેથાના પાછલા ભાગ વડે જરા મોટા કાંણા પાડવાં. તવીને ધીરે તાપે મૂકવી. થેપલાંની ચારે બાજુએ થોડું તેલ રેડવું. નીચેની બાજુ ગલાબી થાય એટલે ઉથલાવી, થોડું તેલ મૂકી તળવું. બંને બાજુ ગુલાબી તળાય એટલે ‘થાળીપીઠને’ ડિશમાં કાઢી લેવું. દહીં તથા લીલી ચટણી જોડે ઉપયોગમાં લેવું.